ศาลทหารให้ประกันตัว สิรภพ คดี ม.112 หลังคุมขังช่วงดำเนินคดีกว่า 5 ปี
ศาลทหารให้ประกันตัว สิรภพ นักกิจกรรม นักเขียน ผู้ต้องขังตามคดี ม.112 ค่ำวันนี้ด้วยหลักทรัพย์ 5 แสนบาท หลังญาติยื่นขอประกันตัวนับครั้งนี้เป็นครั้งที่ 7 รวมเวลาอยู่ในเรือนจำพิเศษกรุงเทพเป็นเวลาราว 4 ปี 11 เดือนเศษ เส้นทางคดีบนศาลทหารเป็นไปอย่างเชื่องช้า พิจารณาลับเกือบ 5 ปี สืบพยานไป 3 จากทั้งหมด 13 ปาก11 มิ.ย. 2562 รายงานว่า ศาลทหารกรุงเทพอนุญาตให้ประกันตัว สิรภพผู้ต้องขังคดีมาตรา 112 ด้วยหลักทรัพย์ประกัน 500000 บาท หลังถูกคุมขังมาราว 4 ปี 11 เดือน โดยจะได้รับการปล่อยตัวจากเรือนจำพิเศษกรุงเทพในช่วงค่ำวันนี้ (11 มิ.ย.)สิรภพเป็นนักกิจกรรมเสื้อแดง ใช้นามปากกา รุ่งศิลา เขียนบทความและกวีการเมืองในโลกออนไลน์ เขาถูกเจ้าหน้าที่ทหารควบคุมตัวหลังรัฐประหารปี 2557 ขณะขับรถไปยัง จ.อุดรธานี ก่อนถูกนำตัวไปควบคุมตัวในค่ายทหารที่ขอนแก่นและกรุงเทพจนครบ 7 วัน หลังจากนั้นเขาถูกแจ้งข้อหาฝ่าฝืนคำสั่งไม่ไปรายงานตัวต่อ คสช. และถูกเจ้าหน้าที่จากกองบังคับการปราบปรามการกระทำผิดเกี่ยวกับอาชญากรรมทางเทคโนโลยี (ปอท.) แจ้งข้อหาตามมาตรา 112 และ พ.ร.บ.คอมพิวเตอร์ฯ ก่อนถูกส่งตัวไปฝากขังเมื่อวันที่ 3 ก.ค. 2557 ทำให้เขาถูกคุมขังในเรือนจำพิเศษกรุงเทพฯ ตั้งแต่นั้นมา นับถึงปัจจุบันเป็นเวลา 4 ปี 11 เดือนเศษต่อมา สิรภพถูกฟ้องคดีอาญาในข้อหาหมิ่นประมาทพระมหากษัตริย์ ตามมาตรา 112 ประมวลกฎหมายอาญาและมาตรา 14 (3) และ 14 (5) พ.ร.บ. การกระทำความผิดเกี่ยวกับคอมพิวเตอร์ พ.ศ. 2550 จากการโพสต์ข้อความ 3 ข้อความในสื่อออนไลน์ เมื่อวันที่ 7 พ.ย. 2552 วันที่ 15 ธ.ค. 2556 และวันที่ 22 ม.ค. 2557 ตำรวจกล่าวหาว่าการโพสต์บทกวีและการ์ตูนล้อเลียนเหล่านี้เป็นการละเมิดต่อพระบาทสมเด็จพระปรมินทรมหาภูมิพลอดุยเดช รัชกาลที่ 9 ซึ่งสวรรคตเมื่อวันที่ 13 ต.ค. 2559 สิรภพถูกควบคุมตัวก่อนการฟ้องคดีเป็นเวลา 84 วันเต็มตามระยะเวลาสูงสุดที่ควบคุมตัวได้ก่อนพิจารณาคดีอัยการทหารสั่งฟ้องคดีเมื่อวันที่ 24 ก.ย. 2557 และศาลทหารนัดถามคำให้การตั้งแต่วันที่ 13 พ.ย. 2557 โดยจำเลยให้การปฏิเสธตลอดข้อกล่าวหา ศาลทหารปฏิเสธการให้ประกันตัวมาแล้วทั้งหมด 7 ครั้ง โดยสองครั้งหลังสุดในเดือน เม.ย. และ พ.ย. 2561 ญาติยื่นขอประกันตัวด้วยหลักทรัพย์ 5 แสนบาท แต่ศาลทหารยังคงไม่อนุญาตให้ประกันตัว โดยอ้างว่าเกรงจำเลยจะหลบหนี และคดียังมีอัตราโทษสูงการสืบพยานเป็นไปอย่างล่าช้า ด้วยรูปแบบการนัดความในศาลทหารที่ไม่ต่อเนื่องและยังมีการเลื่อนคดีบ่อยครั้ง ถึงปัจจุบันผ่านมาเกือบ 5 ปี คดียังสืบพยานโจทก์ปากที่ 3 ไม่แล้วเสร็จ ฝ่ายโจทก์มีการระบุพยานที่จะสืบจำนวนทั้งหมด 10 ปาก ส่วนฝ่ายจำเลยทั้งหมด 3 ปาก ทำให้คดียังต้องใช้เวลาต่อสู้อีกหลายปีกว่าจะเสร็จสิ้นในคดีนี้ อัยการทหารแถลงขอให้ศาลพิจารณาเป็นการลับ เนื่องจากเป็นคดีที่เกี่ยวข้องกับสถาบันพระมหากษัตริย์ รวมทั้งอาจกระทบต่อความมั่นคงและความสงบเรียบร้อยภายในราชอาณาจักร ซึ่งศาลทหารก็ได้มีคำสั่งให้พิจารณาคดีเป็นการลับโดยตลอด ผู้สังเกตการณ์คดีโดยทั่วไปไม่สามารถเข้าฟังการพิจารณาได้เมื่อ 8 มิ.ย.2562 คณะทำงานว่าด้วยการควบคุมตัวโดยพลการ (Working Group on Arbitrary Detention) ซึ่งเป็นกลไกพิเศษภายใต้คณะมนตรีสิทธิมนุษยชนแห่งสหประชาชาติ (UN Human Rights Council) ได้รับรองความคิดเห็นในกรณีของ สิรภพว่าการควบคุมตัวดังกล่าวเข้าข่ายเป็นการควบคุมตัวบุคคลโดยพลการ ขัดต่อกติการะหว่างประเทศที่ไทยเป็นภาคี พร้อมเรียกร้องให้ปล่อยตัวเขาโดยทันที
ศาลทหารให้ประกันตัว สิรภพ นักกิจกรรม นักเขียน ผู้ต้องขังตามคดี ม.112 ค่ำวันนี้ด้วยหลักทรัพย์ 5 แสนบาท หลังญาติยื่นขอประกันตัวนับครั้งนี้เป็นครั้งที่ 7 รวมเวลาอยู่ในเรือนจำพิเศษกรุงเทพ เป็นเวลาราว 4
ม.112,มัลติมีเดีย,นักโทษการเมือง,มาตรา 112,คดีหมิ่นพระบรมเดชานุภาพ,สิรภพ,ศูนย์ทนายความเพื่อสิทธิมนุษยชน,รุ่งศิลา,การควบคุมตัวโดยพลการ